Z A P I S N I K
12. sjednice Vijeća Mjesnog odbora „Marin Držić“
održane u ponedjeljak, 23. svibnja 2022., 

u prostorijama Mjesnog odbora „Marin Držić“,  Kruge 9, Zagreb,

s početkom u 18:00 sati

NAZOČNI ČLANOVI VIJEĆA: Domagoj Brekalo, Jasminka Francki Bijonda (od 18:55), Andrej Kajganić, Ivan Marić, Žana Počuča, Zorislav Šubarić, Edo Tanković
OSTALI PRISUTNI: Paula Kiš, Ivana Babić, Tamara Lahovski, Kristina Lahovski, Goran Radujković, Željko Belinić, Petra Bušelić
Predsjedava: Andrej Kajganić, predsjednik Vijeća Mjesnog odbora „Marin Držić“.

Zapisnik vodi: Žana Počuča, potpredsjednica Vijeća Mjesnog odbora „Marin Držić“.
Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati te otvara 12. sjednicu Vijeća Mjesnog odbora „Marin Držić“. 
Predsjednik poziva članove Vijeća da prihvate zapisnik 11. sjednice Vijeća održane 28. travnja 2022.. 

Vijeće jednoglasno, bez izmjena prihvaća tekst zapisnika s 11. sjednice Vijeća.
Predsjednik iznosi prijedlog dnevnog reda dostavljen uz poziv na sjednicu te ga stavlja na raspravu i usvajanje. Vijeće jednoglasno utvrđuje
DNEVNI RED

1. Prijedlog zaključka o postavljanju hranilišta za mačke

2. Prijedlog zaključka o uklanjanju asfalta i uređenja podloge u dječjem igralištu Nalješkovićeva 17 i Cvijete Zuzorić
3. Pitanja, prijedlozi i obavijesti
Ad 1. Prijedlog zaključka o o postavljanju hranilišta za mačke
Predsjednik informira nazočne o zahtjevu udruge „Prava šapa“ o postavljanju hranilišta za mačke na dvije lokacije – na Strojarskoj cesti preko puta k. br. 4 i preko puta k. br. 2. 

Predsjednik predaje riječ predstavnicama udruge „Prava šapa“ i poziva ih da obrazlože svoj zahtjev. Gđa Paula Kiš predstavlja udrugu, način djelovanja, razloge postavljanja hranilišta i odredbe Zakona o zaštiti životinja prema kojem se mačke ne smiju izmještati. Postavljanje hranilišta za mačke obavlja se pod pokroviteljstvom Grada Zagreba, a svi troškove poput kućica, hrane, sterilizacije, liječenja i sl. u potpunosti se pokrivaju iz sredstava udruge i osoba koje se brinu o mačkama. 
Predsjednik poziva i ostale prisutne da iznesu svoje mišljenje o ovoj temi – g. Radujkovića kao predstavnika stanara na adresi Strojarska 8 te stanarke gđu Tamaru Lahovski i gđu Kristinu Lahovski koje trenutno hrane mačke, a u suradnji s udrugom bile bi i dalje zadužene za tu aktivnost. G. Radujković izražava zabrinutost radi blizine hranilišta zgradi i da će radi hranilišta doći do povećanja otpadaka i neugodnih mirisa te predlaže da se hranilište kod 
k.br. 2 planira na nekom drugom mjestu. Predstavnice udruge objašnjavaju da bi se trebalo dogoditi suprotno jer će se hranilišta redovito održavati i spriječiti bacanje i raznošenje hrane na više mjesta u kvartu. 

Predsjednik zahvaljuje predstavnicama udruge i stanarima te otvara raspravu članova Vijeća u kojoj sudjeluju svi vijećnici. 

Nakon kraće rasprave predlaže se da se prihvati zahtjev udruge, uz dodavanje odredbe u zaključak o praćenju stanja kroz tri mjeseca od postavljanja hranilišta te utvrđivanje održavaju li se hranilišta na odgovarajući način.
Predsjednik zatvara raspravu i stavlja zaključak na glasanje.
Vijeće jednoglasno donosi
ZAKLJUČAK 
o postavljanju hranilišta za mačke
Tekst zaključka se prilaže ovom zapisniku i njegov je sastavni dio.
Od 18:55 sati sjednici se priključuje vijećnica Jasminka Francki Bijonda. 

Predsjednik konstatira da je na 12. sjednici Vijeća prisutno svih 7 članova Vijeća.

Ad 2. Prijedlog zaključka o uklanjanju asfalta i uređenja podloge u dječjem igralištu Nalješkovićeva 17 i Cvijete Zuzorić
Predsjednik informira članove Vijeća o pristiglom zahtjevu stanara za uređenjem podloge na dječjem igralištu koja je u izrazito lošem stanju. 
Dodatno, prenosi informaciju dobivenu iz podružnice Holdinga – Zrinjevac da akcije koje ne zahtijevaju postavljanje novih sprava, podloga i sl. mogu biti provedene iz održavanja, a ne nužno iz Plana komunalnih aktivnosti.  

Slijedom navedenog predlaže zaključak o prihvaćanju zahtjeva te traženje postavljanja podloge od prirodnih materijala. 

Predsjednik otvara raspravu, zatvara raspravu i stavlja zaključak na glasanje 

Vijeće jednoglasno donosi
ZAKLJUČAK 
o uklanjanju asfalta i uređenja podloge u dječjem igralištu Nalješkovićeva 17 i Cvijete Zuzorić
Tekst zaključka se prilaže ovom zapisniku i njegov je sastavni dio.
Ad 3. Pitanja, prijedlozi i obavijesti
Predsjednik informira nazočne o nastavku obilaska područja Mjesnog odbora radi utvrđivanja lokacija za postavljanje spremnika za otpad. 

Predsjednik informira nazočne o svojem sudjelovanju na sastanku vezano uz postavljanje bukobrana na Slavonskoj aveniji. 

Predsjednik prenosi informaciju o cijevi koja predstavlja problem stanarima na adresi Avenija Marina Držića 6 – 8, a radi čije nefunkcionalnosti dolazi do poplavljivanja prostorija zgrade tijekom oborina. Prema mišljenju VIO problem bi trebao riješiti Autobusni kolodvor Zagreb. 
Edo Tanković postavlja pitanje vezano uz košnju i održavanje zelenih površina, jer se primjećuje da se one neadekvatno održavaju, ili se ne kose ili se kose djelomično te predlaže da se zatraže planovi održavanja s čime se slažu i ostali vijećnici. Predsjednik će kontaktirati Zrinjevac po ovom pitanju. 

Zorislav Šubarić iznosi mišljenje o potrebi ažuriranja planova svake godine – Čistoća, Zagrebačke ceste, Zrinjevac, s obzirom da se potrebe mijenjaju i ponavlja već nekoliko puta raspravljanu potrebu da se svi planovi dostavljaju Vijeću Mjesnog odbora. 
Nema dodatnih pitanja niti prijedloga te Predsjednik zatvara sjednicu Vijeća Mjesnog odbora. 

Sjednica je završila u 19:30 sati.
KLASA:024-08/22-003/963

URBROJ:251-13-11-17-22-3

Zagreb, 23. svibnja 2022.

Zapisnik sastavila:                                                                   PREDSJEDNIK

                                                                              Vijeća Mjesnog odbora „Marin Držić“

 Žana Počuča, v.r.                                                                  Andrej Kajganić, v.r.
Prilozi zapisnika

Na temelju članka 28. Poslovnika o radu Vijeća Mjesnog odbora „Marin Držić“,  
Vijeće Mjesnog odbora „Marin Držić“ na 12. sjednici 23. svibnja 2022., donijelo je

Z A K LJ U Č A K

o postavljanju hranilišta za mačke

1.   Vijeće Mjesnog odbora „Marin Držić“ daje pozitivno mišljenje o zahtjevu udruge 

      „PRAVA ŠAPA“, Argentinska 2, Zagreb za postavljanjem hranilišta za mačke, temeljem 

      članka 5. Pravilnika o načinu, izgledu i uvjetima postavljanja hranilišta za mačke    

      (Službeni glasnik Grada Zagreba 03/19, 05/19).

2.   Vijeće Mjesnog odbora „Marin Držić“ traži postavljanje hranilišta za mačke na dvije 

      lokacije:  
      a) Strojarska cesta preko puta k. br. 4, na dijelu zelene površine 10 m2 u grmlju između 

          stabala k.č.br. 343/1 k.o. Trnje

      b) Strojarska cesta preko puta k. br. 2, na dijelu zelene površine 10 m2 u grmlju odmah 

          do granice trafostanice pored zida, k.č.br. 342/4 k.o. Trnje

3.   Vijeće Mjesnog odbora „Marin Držić“ će kroz period od 3 mjeseca nakon postavljanja     hranilišta za mačke provjeriti čistoću, urednost, izgled i uvjete u kojima se nalaze te će razmotriti opravdanost lokacija i status hranilišta. 
4.   Ovaj se zaključak upućuje Vijeću Gradske četvrti Trnje i Gradskom uredu za   
      mjesnu samoupravu, civilnu zaštitu i sigurnost, Zagreb, Ulica grada Vukovara 56a.

Zagreb, 23. svibnja 2022.

                                                                                                      PREDSJEDNIK

                                                                                       Vijeća Mjesnog odbora ,Marin Držić“

                                                                                                     Andrej Kajganić, v.r.

        Na temelju članka 28. Poslovnika o radu Vijeća Mjesnog odbora „Marin Držić“,  Vijeće Mjesnog odbora „Marin Držić“ na 12. sjednici 23. svibnja 2022., donijelo je

Z A K LJ U Č A K

o uklanjanju asfalta i uređenju podloge na dječjem igralištu

1.   Vijeće Mjesnog odbora „Marin Držić“ traži da se na dječjem igralištu između zgrada na adresi Nalješkovićeva 17 i Cvijete Zuzorić ukloni asfaltna podloga i uredi površina oko sprava koje imaju zadovoljavajuću antitraumatsku podlogu.

2.   Vijeće Mjesnog odbora „Marin Držić“ napominje da je asfalt koji se nalazi oko sprava na dječjem igralištu u vrlo derutnom stanju, pun rupa i brazdi te postoji velika mogućnost ozljeđivanja djece koja se u značajnom broju okupljaju na dječjem igralištu. Vijeće predlaže korištenje prirodnih materijala, riječnih oblutaka ili sličnog materijala za uređenje površine.
3.   Ovaj se zaključak upućuje Vijeću Gradske četvrti Trnje i Gradskom uredu za   
      mjesnu samoupravu, civilnu zaštitu i sigurnost, Zagreb, Ulica grada Vukovara 56a.

Zagreb, 23. svibnja 2022.

                                                                                                      PREDSJEDNIK

                                                                                       Vijeća Mjesnog odbora ,Marin Držić“

                                                                                                    Andrej Kajganić, v.r.

2

